**LETNI PROGRAM MLADINSKEGA DELA IN MLADINSKE POLITIKE 2021**

Vsebina

[1. Izhodišča programa mladinskega dela in mladinske politike 3](#_Toc31802902)

[2. CILJI PROGRAMA MLADINSKEGA DELA IN POLITIKE 3](#_Toc31802903)

[2.1. Podporno okolje mladinskega dela in mladinske politike 4](#_Toc31802904)

[2.2. Participacija mladih v lokalnem okolju 4](#_Toc31802905)

[3. PROGRAMI S PREDLAGANIMI AKTIVNOSTMI 4](#_Toc31802906)

[3.1. MLADINSKI SVET RAVNE NA KOROŠKEM 4](#_Toc31802907)

[3.1.1. Aktivno državljanstvo, participacija in informiranje 5](#_Toc31802908)

[3.1.2. Vzpodbujanje povezovanja in medsebojnega sodelovanja mladinskih organizacij 5](#_Toc31802909)

[3.1.3. Vzpodbujanje razvoja mladinskih organizacij in aktivne udeležbe mladih v javnem življenju 5](#_Toc31802910)

[3.1.4. Izvajanje vpliva na mladinsko politiko v lokalni skupnosti in državi 5](#_Toc31802911)

[3.1.5. Dodatno izobraževanje mladih 6](#_Toc31802912)

[3.1.6. Vključevanje mladih z manj priložnostmi 6](#_Toc31802913)

[3.1.7. Kultura, šport, turizem in mladi 6](#_Toc31802914)

[3.1.8. Medgeneracijsko sodelovanje 6](#_Toc31802915)

[3.2. KOROŠKI MLADINSKI KULTURNI CENTER – SPODBUJANJE PREVENTIVNIH OBLIK DELA Z MLADIMI TER PROGRAMOV ZA KAKOVOSTNO PREŽIVLJANJE PROSTEGA ČASA 6](#_Toc31802916)

[3.2.1. Inovativnost in kulturna ustvarjalnost 6](#_Toc31802917)

[3.2.2. Neformalno učenje in usposabljanje mladih za mladinsko delo 7](#_Toc31802918)

[3.2.3. Socialna vključenost neorganizirane mladine 7](#_Toc31802919)

[3.2.4. Podpora drugim programom v mladinskem sektorju v lokalnem okolju 7](#_Toc31802920)

[3.2.5. Spodbujanje participacije in zastopanosti mladih 7](#_Toc31802921)

[3.3. ZAVOD ZA KULTURO, ŠPORT, TURIZEM IN MLADINSKE DEJAVNOSTI – MLADINSKI HOTEL PUNKL 8](#_Toc31802922)

[4. FINANCIRANJE IZVAJANJA MLADINSKIH DEJAVNOSTI 10](#_Toc31802923)

[a.) Financiranje preko neposrednega poziva in sklenitve pogodbe 10](#_Toc31802924)

[4.1. Zavod za kulturo, šport, turizem in mladinske dejavnosti Ravne na Koroškem (PP 43201634, konto 413302) 10](#_Toc31802925)

[4.2. Mladinski svet Ravne na Koroškem 10](#_Toc31802926)

[b.) Financiranje mladinskih programov in projektov na podlagi javnega razpisa in sklenjenih enoletnih pogodb 11](#_Toc31802927)

[c.) Financiranje mladinskih programov in projektov na osnovi javnega poziva in (več)letnih pogodb 11](#_Toc31802928)

[d.) Projekt »Mladim prijazna občina« 11](#_Toc31802929)

[1. Mladinsko organiziranje in prosti čas 11](#_Toc31802930)

[1.1. Kino 11](#_Toc31802931)

[1.2. Organizacija dogodkov za osnovnošolsko in srednješolsko mladino 11](#_Toc31802932)

[2. Stanovanjska problematika 11](#_Toc31802933)

[2.1. Finančna subvencija pri reševanju mladinske stanovanjske problematike 11](#_Toc31802934)

[3. Zdravje 12](#_Toc31802935)

[3.1. Preprečevanje odvisnosti 12](#_Toc31802936)

[4. Nova strategija za mlade na Ravnah 12](#_Toc31802937)

Na podlagi Zakona o javnem interesu v mladinskem sektorju (Uradni list RS, št. 42/2010, in 21/18 – ZNOrg-v nadaljevanju: ZJIMS), Zakona o mladinskih svetih (Uradni list RS, št. 70/2000 in 42/2010) in Statuta Občine Ravne na Koroškem (Uradno glasilo slovenskih občin, št. 16/2016) je Občinski svet Občine Ravne na Koroškem na svoji \_\_. redni seji dne, \_\_\_\_\_\_ sprejel

**LETNI PROGRAM MLADINSKEGA DELA IN MLADINSKE POLITIKE 2021**

Program mladinskega dela in mladinske politike Občine Ravne na Koroškem je nastal iz potrebe, da se uredi in izboljša področje dela z mladimi ter zagotovi ustrezna orodja in znanja, ki mladim omogočajo razvoj njihovega potenciala in aktivnega udejstvovanja v domačem okolju.

Program na podlagi analize stanja mladinskega dela Občine Ravne na Koroškem podaja programe in projekte, ki bodo pripomogli k razvoju mladinskega dela in mladinske politike v občini. Je odprt dokument, kar pomeni, da se lahko nadgrajuje in dopolnjuje z aktivnostmi in projekti, ki bodo težili k realizaciji ciljev zastavljenim v posameznih programih.

# Izhodišča programa mladinskega dela in mladinske politike

Za pripravo programa mladinskega dela in mladinske politike Občine Ravne na Koroškem so bili upoštevani:

- Resolucija o Nacionalnem programu za mladino 2013–2022.

Pri nastajanju programa mladinskega dela in mladinske politike Občine Ravne na Koroškem so bila upoštevana naslednja načela:

- Načelo odprtosti: k sodelovanju in k pripravi programa so bili pozvani akterji na področju dela z mladimi, mladinska društva in društva, v katera se aktivno vključujejo mladi.

- Načelo sodelovanja in povezovanja: programe in projekte programa mladinskega dela in mladinske politike Občine Ravne na Koroškem bo mogoče uresničiti le z medsebojnim sodelovanjem in povezovanjem akterjev na področju dela z mladimi ter javnega in zasebnega sektorja v občini.

- Načelo participacije: občina bo težila k vključevanju mladih, mladinskih društev, javnega in zasebnega sektorja v procese sodelovanja, načrtovanja, realizacije in evaluacije projektov. Program se opira na lokalne resurse in potencial mladih v občini.

# CILJI PROGRAMA MLADINSKEGA DELA IN POLITIKE

Občina Ravne na Koroškem želi mladim, ki so prihodnost in temelj razvoja, omogočiti, da aktivno in enakopravno sodelujejo pri soustvarjanju lokalnega življenja ter razvijajo svojo ustvarjalnost, skozi vrsto različnih aktivnosti.

Program je usmerjen v razvoj preventivnih oblik dela, kakovostnega preživljanja prostega časa, v razvoj inovativnosti in podjetništva med mladimi, v spodbujanje raziskovalnih dejavnosti, prostovoljstva ter aktivne participacije mladih v občini.

Program sledi glavnim ciljem:

- ohranjanje podpornega okolja, ki bo omogočalo nadaljnji razvoj mladinskega dela in mladinske politike,

- spodbujanje sodelovanja in aktivne udeležbe mladih v sferah lokalnega življenja,

- spodbujanje mladih k aktivnem udejstvovanju v družbi na različnih področjih (kultura, šport, politika itd.),

- zagotavljanje kulture mladih in aktivnosti, ki izboljšujejo kvaliteto prostega časa mladih v občini,

- povezovanje akterjev na področju mladinskega dela in mladinske politike.

##  Podporno okolje mladinskega dela in mladinske politike

Ključni dejavniki podpornega okolja, ki omogočajo razvoj mladinskega dela in politike, so:

- jasna lokalna podporna struktura,

- zagotovljeno organizacijsko in programsko vodenje (svetovanje in podpora pri realizaciji projektov ter pomoč pri prijavah projektov in aktivnosti na občinske, nacionalne in EU razpise),

- financiranje, ki spodbuja ustvarjalnost in aktivno participacijo mladih, hkrati pa usmerja razvoj mladinskih aktivnosti in mladinske politike,

- dostopnost informacij in informiranje mladih o priložnostih in aktivnostih zanje,

- usposabljanje mladih za delovanje v društvih in v aktivnostih lokalnega in širšega pomena (mentorji in peer education oz. usposabljanje vrstnikov),

- vzpostavljen dialog in pretok informacij med občino in drugimi akterji na področju dela z mladimi,

- urejeni prostori za izvajanje mladinskih aktivnosti.

## Participacija mladih v lokalnem okolju

Vključenost mladih, ki predstavljajo razvojni potencial območja, je premajhna, zato je nujno poskrbeti za razvoj programov in projektov na tem področju. Dati jim je potrebno priložnost, da aktivno in enakopravno sodelujejo na vseh ravneh in da lahko razvijajo svojo ustvarjalnost skozi različne oblike aktivnosti.

Mlade je potrebno animirati in omogočiti, da aktivno sodelujejo v načrtovanju aktivnosti, sodelujejo pri odločitvah, ki jih posredno ali neposredno zadevajo, delujejo v mladinskih in drugih društvih, neformalnih združenjih mladih, kjer se v sodelovanju z vrstniki družbeno udejstvujejo, učijo veščin vodenja, organiziranja, izražanja in podajanja stališč, hkrati pa vnašajo v okolje svoj pogled in svežino.

Program teži h krepitvi in spodbujanju družbenega udejstvovanja mladih v smeri spodbujanja in podpiranja mladinskih projektov, kjer so mladi glavni akterji, kjer sprejemajo odločitve, se učijo komunicirati z javnostjo, dobijo vpogled v delo občine, izkušnje javnega nastopanja, organiziranja, vodenja, se odzivajo na aktualna dogajanja, izražajo svoja stališča ter so za javno dobro pripravljeni prispevati svoj talent, čas in energijo.

Zanje je potrebno ustvariti pogoje za konstruktivno ustvarjalnost, razvoj lastnih potencialov, samo dokazovanje in ustvarjanje atmosfere skupnega delovanja ter ustvarjanja zavesti, da podjeten način življenja omogoča nenehen osebnostni razvoj in razvoj okolja v katerem živijo.

# PROGRAMI S PREDLAGANIMI AKTIVNOSTMI

## MLADINSKI SVET RAVNE NA KOROŠKEM

Občina Ravne na Koroškem želi s spodbujanjem delovanja mladinskega sveta lokalne skupnosti povezati delovanje mladinskih organizacij in krepiti moč njihovega delovanja. Program želi povezati mlade v organizacijah in pri izvedbi njihovih projektov ter jim omogočiti aktivno participacijo pri odločanju lokalnih odločevalcev o mladinskih zadevah.

### Aktivno državljanstvo, participacija in informiranje

Z željo po razvoju regije in omogočanju priložnosti mladim, smo si zadali cilj razvoja delovanja na segmentih:

* izboljšanje dostopa do informacijskih servisov,
* izboljšanje razvoja organizacij različnih servisov na nacionalni, regionalni in lokalni ravni,
* vzpostavitev povezave med obstoječimi informativnimi servisi na evropski ravni v smislu izboljšanja evropskega informiranja na nacionalni, regionalni in lokalni ravni,
* zagotovljeni naj bodo informativni servisi na mestih, kjer je njihova uporaba brezplačna, dostopnost lahka, prilagojena vedenju, okolju in potrebam mladih,
* posredovanje kvalitetnih informacij,
* izboljšanje participacije mladih in širjenja informacij.

### Vzpodbujanje povezovanja in medsebojnega sodelovanja mladinskih organizacij

Mladinski svet lokalne skupnosti je organizacija, ki povezuje mladinske organizacije, ki imajo sedež v Občini Ravne na Koroškem. Namen povezovanja je krepitev medsebojnega sodelovanja organizacij in omogočanje boljših pogojev za organiziranje programov na področju mladine.

### Vzpodbujanje razvoja mladinskih organizacij in aktivne udeležbe mladih v javnem življenju

Mladinski svet lokalne skupnosti (MSLS) je eden iz med predstavnikov interesov mladih v Občini Ravne na Koroškem. Te interese želi povezati v eno organizacijo, z namenom enotnega nastopanja mladih do lokalne skupnosti. Mladinski svet lokalne skupnosti v svojem programu nudi pomoč pri ustanavljanju novih mladinskih organizacij in pri delovanju obstoječih mladinskih organizacij. Cilj MSLS je, da se mladi preko delovanja organizacije čim širše vključijo v javno življenje in na tak način pridobivajo izkušnje za preteklost ter podajajo svoje prispevke in predloge, k delovanju lokalne skupnosti in s tem krepijo njen status.

### Izvajanje vpliva na mladinsko politiko v lokalni skupnosti in državi

Eden iz med glavnih namenov delovanja mladinskega sveta lokalne skupnosti (MSLS), o tem govori tudi Zakon o mladinskih svetih, je sodelovanje MSLS z lokalnimi odločevalci pri odločitvah, ki se tičejo mladine. MSLS mora s tem imeti možnost podajati predloge, kritike in tudi aktivno participirati pri odločitvah. Na nivoju države mladinski sveti lokalnih skupnosti sodelujejo v okviru koordinacij, ki se organizirajo pod okriljem Mladinskega sveta Slovenije, ki zastopa interese mladih nasproti državi.

###  Dodatno izobraževanje mladih

MSLS skrbi tudi za dodatno, neformalno in tudi formalno izobraževanje mladih na nivoju Občine Ravne na Koroškem. Skrbi za praktična izobraževanja mladih, ki jih bodo lahko uporabili v lokalnem okolju. Ena iz med skrbi MSLS je tudi preprečitev »bega možganov« iz našega okolja in podajanje predlogov in sodelovanje pri rešitvi tega problema v lokalni skupnosti.

###  Vključevanje mladih z manj priložnostmi

MSLS pomaga tudi mladim z manj priložnostmi, s tem, da opozarja na njihov položaj, jim pomaga in skupaj z lokalno skupnostjo išče rešitve za reševanje teh problemov.

###  Kultura, šport, turizem in mladi

MSLS s svojimi programi skrbi tudi za krepitev športa, kulture in turizma v Občini Ravne na Koroškem. V MSLS se združujejo mladinske organizacije, ki delujejo tudi na področju športa, kulture in turizma. Z njihovo pomočjo MSLS organizira športne projekte, ki dvigujejo nivo športnih aktivnosti med mladimi, prav tako pomaga mladim pri udejstvovanju na področju kulture. Ena iz med prioritet MSLS je tudi krepitev mladinskega turizma. MSLS se povezuje z lokalno skupnostjo ter javnimi in zasebnimi zavodi in organizacijami, ki delujejo na tem področju.

###  Medgeneracijsko sodelovanje

Ker smo zadnje čase priča vse večjemu staranju prebivalstva, daje MSLS tudi poudarek na medgeneracijskem sodelovanju. Ena izmed pomoči je tudi prostovoljna pomoč starejšim v občini pri raznih opravilih.

## KOROŠKI MLADINSKI KULTURNI CENTER – SPODBUJANJE PREVENTIVNIH OBLIK DELA Z MLADIMI TER PROGRAMOV ZA KAKOVOSTNO PREŽIVLJANJE PROSTEGA ČASA

### Inovativnost in kulturna ustvarjalnost

V sklopu te dejavnosti se bo v letu 2021 prirejalo številne raznolike dogodke in projekte, ki slonijo bodisi na načelu inovativnosti bodisi na načelu kulturne ustvarjalnosti bodisi na obeh načelih. KMKC Kompleks bo organiziral koncerte znanih tujih in domačih glasbenih skupin. Mladim je potrebno ponuditi raznovrsten in kakovosten klubski program; z željo, da imajo prostor, kjer se družijo in spoznavajo ter kvalitetno preživljajo svoj prosti čas, jim predstaviti alternativne oblike kulture, ne zgolj mainstream glasbeno in kulturno dogajanje. Poleg glasbenih dogodkov se bodo izvajale tudi razne gledališke igre, stand-up komedije, pesniški večeri, večeri družabnih iger, klubski večeri, delavnice za kreativno preživljanja prostega časa, natečaj za neuveljavljene glasbene skupine, jam sessioni, razstave mladih umetnikov in fotografov, literarni in vizualni natečaji ...

KMKC Kompleks pa mladim ne le nudi prostor za doživljanje teh vsebin, temveč, pomembno, tudi prostor za ustvarjanje le-teh. Preko mentorjev, ki so na teh področjih aktivni že dlje časa, imajo tako mladi možnosti pridobiti (prve) izkušnje in reference ter se tako bolje opolnomočiti za kasnejši vstop na trg delovne sile.

### Neformalno učenje in usposabljanje mladih za mladinsko delo

Izobraževanje in zagotavljanje dostopnosti znanj je moto, ki ga je potrebno zasledovati. V domačem prostoru je potrebno skrbeti za gostovanje najkvalitetnejših predavateljev iz celotne Slovenije. Tako bodo v letu 2021 potekala različna izobraževanja s področij, kjer mladi prepoznavajo svoje šibke točke in kjer želijo dodatnih znanj.

### Socialna vključenost neorganizirane mladine

Veliko skrbi je potrebno posvečati usmerjanju mladih pri izbiri študija, podajanju poslovnih idej, socialnih skladov za razvoj, evropskim projektom itd. Tako jim omogočimo dostop do znanj in informacij, jih povezujemo z uspešnimi podjetji in s podjetniki v regiji zagotavljamo razvoj. Organiziramo podjetniške pogovore, na katerih gostimo uspešne, večinoma koroške podjetnike, ki so po vodenem pogovoru mladim na voljo za individualna vprašanja, debate in nasvete za njihovo podjetniško pot.

### Podpora drugim programom v mladinskem sektorju v lokalnem okolju

Kot mladinski center KMKC Kompleks nudi številnim društvom, mladinskim organizacijam in NVO-jem: a) brezplačne prostore za izvajanje dogodkov in projektov, b) opremo za izvajanje dogodkov in projektov, c) strokovno pomoč pri izvajanju dogodkov in projektov, d) soorganizacijo dogodkov in projektov ter vsesplošno podporo. Letno KMKC Kompleks sodeluje z okoli 15 društvi/organizacijami. Tako skupaj razvijajo kvalitetne programe v mladinskem sektorju v lokalnem okolju.

### Spodbujanje participacije in zastopanosti mladih

KMKC Kompleks organizira delavnice na temo socialne vključenosti, v okviru filovizije spodbuja h kritičnemu razmišljanju ... in se osredotoča tudi na pereče aktualne družbene probleme ter jih naslavlja skozi različne programske aktivnosti. Mlade spodbuja k aktivnemu državljanstvu že na lokalnem nivoju: z vključevanjem v programe in projekte, z udeležbo na programih/projektih, z njihovim aktivnim sodelovanjem in doprinosom. Mladim ne glede na spol in socialno okolje, iz katerega prihajajo, KMKC Kompleks zagotavlja okolje in ustvarja možnosti za njihovo udejstvovanje. Preko projektov, ki jih izvajajo, lahko številni mladi najdejo področje, ki jih zanima in ki bi ga želeli razvijati in izpopolniti. Program je zasnovan tako, da mladim nudi možnost, da izrazijo svoje mnenje in se aktivno vključujejo k oblikovanju mladinske politike. Zagotavljajo povezovanje neorganiziranih mladih posameznikov ter organizacij, saj s svojimi prostori, infrastrukturo in kadrom povezujejo veliko lokalnih mladinskih organizacij in posameznikov, ki so v KMKC Kompleks našli prostor za svoje projekte in učenje, druženje ter izmenjavo znanj. Aktivnosti omogočajo mreženje med posamezniki in organizacijami, prav tako pa uspešno povezujejo in omogočajo vključevanja v mednarodno mladinsko glasbeno delovanje.

## ZAVOD ZA KULTURO, ŠPORT, TURIZEM IN MLADINSKE DEJAVNOSTI – MLADINSKI HOTEL PUNKL

Pri pripravi Letnega programa mladinskega dela sodelujejo oz. so k sodelovanju povabljene vse mladinske organizacije in posamezniki, ki sodelujejo na področju mladih. Vsaka organizacija pripravi svoj nabor predlogov, ki jih vsebinsko opredeli in finančno ovrednoti. Nabor predlogov vsi prisotni prediskutirajo in najboljše predloge uvrstijo v Letni program mladinskega dela. Posamezne aktivnosti iz programa pa ZKŠTM v okviru proračunske postavke sofinancira. Poleg omenjenih aktivnosti ZKŠTM mladinskim organizacijam omogoča brezplačno uporabo prostorov in jim nudi vso organizacijsko in tehnično podporo za izvedbo njihovih aktivnosti. Prav tako so mladinske organizacije tudi skozi leto vpete v delovanje zavoda tudi na preostalih področjih na katerih zavod deluje.

Poleg prostorskih pogojev ZKŠTM mladinskim organizacijam ponuja tudi tehnično, strokovno, organizacijsko ter kadrovsko pomoč pri izvajanju njihovih dejavnosti in programov, kot npr. prijava prireditve, izdelava vabil in ostalih tiskovin, kontaktiranje medijev, video in zvočna podpora, ipd. ZKŠTM mladinskim organizacijam nudi tudi svetovalno oziroma finančno podporo v smeri priprave finančne konstrukcije oziroma vrednotenje projekta.

Mladinskim organizacijam nudimo tudi pomoč pri iskanju ključnih informacij, ki jih potrebujejo za svoje delovanje in jim v tem smislu tudi svetujemo kako te informacije implementirajo v procesu realizacije njihovih vsebin.

ZKŠTM nudi vso zgoraj navedeno podporo tudi mladinskim organizacijam v regiji, v kolikor izkažejo interes za izvedbo programa v naši lokalni skupnosti.

|  |  |  |
| --- | --- | --- |
|  Ustvarjalne delavnice | Neformalno učenje in usposabljanje ter večanje kompetenc mladih; prostovoljstvo, solidarnost in medgeneracijsko sodelovanje mladih | Z delavnicami želimo med mladimi krepiti nekatere kompetence, kot so javno nastopanje, retorika, kreativnost, samoiniciativnost. |
| Športno animacijski družabni dogodki | Zdrav način življenja in preprečevanje različnih oblik odvisnosti mladih. | Cilje je aktivno sodelovanje mladih. Rezultat je izboljšanje počutja mladih in nadaljnje ukvarjanje z rekreativnimi športnimi dejavnostmi. |
| Jezikovne delavnice | Neformalno učenje in usposabljanje ter večanje kompetenc mladih; skrb za mlade z manj priložnostmi v družbi. | Cilj delavnic je poglobiti in obnoviti znanje tujega jezika. Rezultat je dostopnost jezikovnega izobraževanja mladim, ki si želijo pridobiti dodatno znanje in dostopnost mladim z manj priložnostmi. |
| Delavnice na temo prostovoljstva | Prostovoljstvo, solidarnost in medgeneracijsko sodelovanje mladih. | Mlade ozaveščamo o pomenu prostovoljstva, ki je v družbi vedno bolj pomemben faktor. |
| Zaposlovanje mladih v kraju | Dostop mladih do trga delovne sile in razvoj podjetnosti mladih; skrb za mlade z manj priložnostmi v družbi. | Posredovanje pomembnih informacij s področja zaposlovanja in obravnavanje zaposlitvene problematike v kraju. |
| Delavnice s predstavitvijo mladinskih organizacij | Dostop mladih do kulturnih dobrin in spodbujanje ustvarjalnosti ter inovativnosti mladih | Mladim želimo približati delovanje mladinskih organizacij in s tem spodbuditi njihovo vključevanje in aktivno participacijo v mladinskih organizacijah. |
| Sklop tematskih delavnic | Prostovoljstvo, solidarnost in medgeneracijsko sodelovanje mladih; neformalno učenje in usposabljanje ter večanje kompetenc mladih. | Cilj je spodbuditi ustvarjalnost mladih in jim skozi delavnice približati šege in običaje. Rezultat je izdelek na temo delavnice. |

**Vključevanje mladih v evropske projekte Erasmus+**

Zavod za kulturo, šport, turizem in mladinske dejavnosti (ZKŠTM) Ravne na Koroškem je največji javni zavod na področju kulture, športa, turizma in mladine na Ravnah in v Mežiški dolini. Zavod je zelo pomembna organizacija v občini, saj izvaja številne javne službe, od katerih je odvisen marsikateri kolektiv, organizacija, društvo ali posameznik. V okviru zavoda deluje oddelek za mladinske dejavnosti. Pri pripravi letnega programa mladinskega dela sodelujejo vse mladinske organizacije in posamezniki, ki delujejo na področju mladih. Mladi se aktivno vključujejo v aktivnosti neformalnega učenja, usposabljanja in pridobivanja kompetenc (delavnice, jezikovni tečaji, medkulturni dialog,...). Mladi so aktivni na področju prostovoljstva.

V letu 2019 smo se preko uspešno prijavljenih projektov prvič priključili programu EU – Erasmus+: Mladi v akciji preko slovenske nacionalne agencije MOVIT – zavoda za razvoj mobilnosti mladih, ki je naše projekte prijazno podprla in omogočila, da smo na Ravnah gostili projekt, in sicer mladinsko izmenjavo, kamor smo preko partnerstev povabili 50 mladih iz celotne Evrope. Mladinske izmenjave predstavljajo učinkovito orodje neformalnega in priložnostnega učenja v mladinskem delu in lahko skupinam mladih iz različnih držav omogočajo, da skupaj preživijo čas in raziskujejo teme, ki jih družijo. Mladi ob tem razvijajo svoje kompetence, postajajo pozorni na družbeno relevantne teme in področja, preko vrstniškega učenja raziskujejo nove kulture, navade in življenjske stile ter krepijo vrednote solidarnosti, demokratičnosti in prijateljstva. V aktivnosti mladinskih izmenjav močno spodbujamo tudi vključevanje mladih z manj priložnostmi.

V letu 2021 bomo na Ravnah gostili mladinsko izmenjavo, kjer bodo poleg mladih iz drugih držav unije sodelovali tudi mladi iz Slovenije. Prav tako bomo kot partner sodelovali v številnih projektih po Evropi, kamor bomo poslali ekipe mladih. Na prijavne roke bomo prijavili številne nove projekte, ki so plod idej in znanja mladih, ki prihajajo iz lokalnega okolja. Ker si želimo, da bi se podobnih projektov udeležilo čim več mladih iz lokalnega okolja, želimo ustvariti ''mladinsko bazo'', skupino, kamor bi lahko povabili ter vključili vse mlade, zainteresirane iz lokalnega okolja za neformalno učenje ter učne mobilnosti doma in po svetu. Mladim iz lokalnega okolja bomo na tak način olajšali pot do participacije in aktivne udeležbe na mednarodnih projektih ter jih spodbudili za še močnejše kulturne, športne in ostale interakcije z vrstniki iz ostalih delov Evrope. Saj veste, na mladih svet stoji!

# FINANCIRANJE IZVAJANJA MLADINSKIH DEJAVNOSTI

Osnove za izračun sredstev za financiranje izhajajo iz naslednjih postavk:

* splošni stroški delovanja,
* stroški izvedbe programov, delavnic, projektov za mlade,
* stroški za investicijsko vzdrževanje prostorov.

Občina Ravne na Koroškem bo za financiranje mladinske dejavnosti v letu 2021 zagotovila sredstva na osnovi naslednjih pristopov:

1. financiranje ukrepov na podlagi sprejete Strategije za mlade 2021–2024
2. financiranje javnih zavodov preko neposrednega poziva in izdaje odločbe o javnih sredstvih,
3. financiranje mladinskih programov in projektov na podlagi javnega razpisa in sklenjenih enoletnih pogodb,
4. financiranje kulturnih programov in projektov na osnovi javnega poziva in (več)letnih pogodb.

**Vrednost celotnega programa za leto 2021 znaša do 48.000,00 €.**

# a.) Financiranje preko neposrednega poziva in sklenitve pogodbe

## Zavod za kulturo, šport, turizem in mladinske dejavnosti Ravne na Koroškem (PP 43201634, konto 413302)

Zavod za kulturo, šport, turizem in mladinske dejavnosti Ravne na Koroškem bo zagotavljal spalno kapaciteto v mladinskem hotelu »Punkl«. Organiziral bo ponudbo mladinske dejavnosti v Občini Ravne na Koroškem. Preglednejše bo gospodarjenje s kulturnimi, športnimi in mladinskimi objekti. Usklajeno bo izvajanje skupnih aktivnosti pri trženju naše kulturne dediščine, športnih objektov ter mladinskega hotela Punkl. Z vključevanjem kulturnih, športnih, mladinskih in turističnih programov in projektov v druge dejavnosti se bo vzpostavila celovita ponudba kot del promocije občine in mesta Ravne na Koroškem.

Z zagotovljenimi sredstvi do višine **5.000 €,** ki so zagotovljena v okviru postavke Zavoda za kulturo, šport, turizem in mladinske dejavnosti, se bo promoviral mladinski objekt Punkl, izvajale se bodo aktivnosti po programu (neformalna izobraževanja, prostovoljne aktivnosti in zabavno kulturni program). V kolikor bo to potrebno, se v okviru navedenega poravnavajo tudi stroški prevodov.

Vrednost znaša do 5.000,00 €.

##  Mladinski svet Ravne na Koroškem

Mladinski svet Ravne na Koroškem bo izvajal aktivnosti navedene pod točko 3.1. Iz občinskega proračuna bomo za stroške delovanja in programa namenili spodaj navedena sredstva.

**Vrednost znaša do 12.000 € (PP 43181645, konto 4120).**

# b.) Financiranje mladinskih programov in projektov na podlagi javnega razpisa in sklenjenih enoletnih pogodb

Postopek javnega razpisa se uporabi, ko je mogoče vnaprej določiti le kriterije za ocenjevanje in vrednotenje predlogov mladinskih programov ali projektov, financirajo pa se tisti programi oziroma projekti, ki so v postopku izbire ocenjeni oziroma ovrednoteni višje.

**Vrednost programa znaša do \_3.000,00 € (PP 43181645, konto 4120).**

# c.) Financiranje mladinskih programov in projektov na osnovi javnega poziva in (več)letnih pogodb

Sredstva se namenijo za izvajanje mladinskih programov zasebnih zavodov s sedežem v Občini Ravne na Koroškem, ki delujejo v javnem interesu.

**Vrednost programa znaša do 15.000,00 € (PP 43181645, konto 4120).**

# d.) Projekt »Mladim prijazna občina«

# Mladinsko organiziranje in prosti čas

## Kino

V urejeni dvorani v Kulturnem centru za kinematografsko dejavnost, se bodo nadaljevale kino predstave tudi v letu 2021.

## Organizacija dogodkov za osnovnošolsko in srednješolsko mladino

V letu 2021 se bo organiziralo dogodke za mlajše mladostnike v prostorih za mlade izven gostinskih objektov, kjer jim bo omogočeno varno okolje za zabavo.

# Stanovanjska problematika

## Finančna subvencija pri reševanju mladinske stanovanjske problematike

Urejanje finančne subvencije se je vključilo v Pravilnik o dodeljevanju denarnih pomoči v Občini Ravne na Koroškem (Uradno glasilo slovenskih občin, št. 53/2015). Občina Ravne na Koroškem bo subvencionira stroške obresti pri najetju stanovanjskega kredita za namen reševanja stanovanjske problematike mladih 1x letno do višine 500 EUR. Subvencijo lahko v skladu s Strategijo za mlade 2021–2024 uveljavljajo mladi v starosti do 29. let ne glede na njihov materialni in socialni položaj na podlagi predloženih dokazil banke, pri kateri je bil najet stanovanjski kredit in kupoprodajne pogodbe za nakup stanovanja, stanovanjske hiše oziroma za namen gradnje stanovanjskega objekta na območju Občine Ravne na Koroškem. Mlada zakonska ali izvenzakonska partnerja lahko oddata eno vlogo. Subvencija se lahko uveljavlja v obdobju najetega kredita do višine obresti najetega kredita.

# Zdravje

## Preprečevanje odvisnosti

Pripravljale se bodo aktivnosti za preprečevanje odvisnosti od drog med mladimi. Imenovana komisija jih bo izvajala tudi v letu 2021.

# Nova strategija za mlade na Ravnah

Nova strategija za mlade v Občini Ravne na Koroškem 2021-2024 je bila sprejeta, na 14. seji občinskega sveta, 23. 12. 2020. Pod točko 8 strategije so predvideni cilji in ukrepi razvoja mladinske politike v občini. Cilji in ukrepi razvoja mladinske politike Strategije za mlade v občini Ravne na Koroškem 2021-2024 se bodo izvajali v okviru Letnega programa mladine 2021 in tudi v okviru drugih programov.

**Vrednost znaša do 13.000 € (PP 43181646-3.000 ter 10.000 - PP 42162317 za Subvencijo mladim za reševanje stanovanjskega problema).**

**Občina Ravne na Koroškem bo zaradi epidemije COVID 19 objavila javni razpis ter javne pozive po prejemu poročil nevladnih organizacij, da so izvedle program iz leta 2020 v celoti. Višina razpisanih in odobrenih sredstev v letu 2021 bo odvisna od obsega programa ter dejansko možnega in opravljenega delovanja v letu 2021. V kolikor bodo društva programe iz leta 2020 izvedla do meseca junija, bo občina objavila javni razpis v višini sedmih dvanajstin zneska zagotovljenega v proračunu.**

Številka: 600-0001/2021-201

Datum: februar 2021

|  |  |
| --- | --- |
|  | **Župan Občine****Ravne na Koroškem****dr. Tomaž ROŽEN** |